LÄHIKUVASSA
Tervetuloa Lähikuvassa-ohjelmaan!
Puhumme nyt uskon elämisestä todeksi yhteiskunnassa.
Mukana on Pohjanmaalta yrittäjä Fredrik Ekholm -
hyvänä esimerkkinä aiheestamme.
Hän on ollut nuoresta pitäen vastuullisissa asemissa -
yritysmaailmassa, politiikassa, yhdistystoiminnassa, -
seurakunnassa sekä jopa ulko- politiikan ja diplomatian alalla.
Tervetuloa, Fredrik! - Kiitos. Kiva olla täällä.
Olet ollut nuoresta pitäen mukana mainitsemissani asioissa.
Miten tulit uskoon?
Vanhempani tulivat uskoon, kun olin 13-vuotias.
Vuotta myöhemmin aloin itsekin seurata Herraa -
vakavissani alusta asti.
Menin heti mukaan seurakunnan toimintaan.
Oliko seurakuntanne aktiivinen?
Kyllä, ja on edelleen.
Olen ollut siellä mukana eri tavoin melkein koko elämäni ajan.
Ehkä voisit kertoa perheestäsi.
Minulla on vaimo, neljä lasta ja 13 lastenlasta.
Suurin osa heistä palvelee Herraa.
On hienoa voida välittää siunausta seuraavalle sukupolvelle.
Olemme hyvin kiitollisia siitä, että he seuraavat samoissa jalanjäljissä.
Sait jo lapsuudenperheessäsi kokemusta yrittämisestä.
Kyllä. Isäni rupesi yrittäjäksi jo 21-vuotiaana opintojen jälkeen.
Rakennustoimintamme alkoi siis jo 67 vuotta sitten.
Uskoon tultuaan hän johti seurakuntaa, oli vanhimmistossa -
ja lähetysmatkoilla sekä johti Vaasan seudun Gideon-työtä.
Olet nyt isäsi perustamassa yrityksessä töissä, -
kuten myös jotkut lapsistanne.
Kyllä, on hienoa, että eri suku- polvet ovat olleet työssä mukana.
Tein aluksi töitä isäni firmassa -
mutta 23-vuotiaasta olin isossa rakennusfirmassa vastaavana -
rakentamassa kerrostaloja.
35-vuotiaana aloin taas tehdä työtä isäni kanssa -
ja kehitin omaa yritystämme.
Yrityksesi on siis isäsi perustama. - Kyllä.
Kehitin sitä suuresta rakennus- firmasta saamallani kokemuksella.
Tein 9 vuotta töitä isäni kanssa ja yksin noin 10 vuoden ajan.
Vävypoika tuli mukaan vuonna 2002.
Pyrimme palvelemaan Herraa myös yrityksemme kautta.
On armoa, että työn jatkajilla on sama näky -
Jumalan valtakunnan palvelemista yrityksen kautta.
Isäni rekisteröi yrityksen 51 vuotta sitten.
Viime vuonna pidimme juhlat. Kahville tuli kaupunginjohtajakin.
Perheyrityksemme täytti 50 vuotta.
Siinä oli juhlimisen aihetta. - Todellakin.
Te ette ole piilotelleet uskoanne.
Isäni, minä, tyttäreni ja lanko -
olemme pyrkineet elämään uskoa todeksi.
Koko kaupunki tietää, että olemme uskossa.
Siitä ei ole ollut meille haittaa, vaan olemme saaneet armon -
toimia Jumalan valtakunnan periaatteiden mukaan.
Olet ollut mukana yhteiskunnan ja seurakunnan toiminnassa.
Johdit seurakuntanne rakennus- projektia sekä seurakuntaa.
Olit myös kristillisdemokraattien ehdokkaana Vaasassa.
Kyllä vain.
Olen käytännöllinen ja haluan asioiden tapahtuvan.
Kun seurakunnassa on rakennettu, olen ollut johtamassa projektia.
Tammisaaressa remontoin yhden kirkon puolessatoista vuodessa.
Palattuani Vaasaan sinnekin piti rakentaa kirkko.
Rakensimme sitä kolme vuotta vapaaehtoisperiaatteella.
Mietin, oliko reilua, että minun piti aina olla paikalla johtamassa.
Eikö joku muu olisi voinut ottaa vastuuta?
Mutta silloin opin jotain.
Olisin voinut pitää vapaaehtois- työtä kohtuuttomana -
nelilapsisen perheeni tähden.
Koin kuitenkin, että kyseessä ei ollut vain Siion-seurakunnan -
vaan Jumalan palveleminen.
Palvelen kaikella toiminnallani Jumalaa. Hän maksaa palkan.
Kol. 3:23-24: "Kaikki, mitä teette, se tehkää sydämestänne, -
niinkuin Herralle eikä ihmisille... te palvelette Herraa Kristusta."
Vaikka työtä oli paljon, tunsin vain iloa ja intoa.
Tuo tapahtui 35 vuotta sitten, -
mutta olen pitänyt siitä asti samaa ohjenuoraa.
Olen joka paikassa tehnyt töitä täysillä -
ja tuntenut motivaatiota, intoa ja iloa palvellessani näin Herraa.
Kun olen ollut uskollinen vähässä, -
Herra on avannut aivan uskomattomia ovia.
Odotamme innokkaasti esimerkkejä.
Minut valittiin esimerkiksi Suomen ICCC:n johtajaksi, -
vaikka olen ruotsinkielinen. - Mikä se on?
ICCC on siis Kansainvälinen kristillinen kauppakamari, -
jonka perusti ruotsalainen Gunnar Olson.
Kun tapasin hänet, tiesin, että ICCC on minun paikkani.
Koin, että kyseessä oli kutsumus.
Minut valittiin ICCC:n Suomen johtajaksi jo 1993.
Johdin sitä 19 vuotta.
Olen edelleen sen hallituksessa auttamassa nuorempaa sukupolvea.
Olen saanut tilaisuuden palvella liikemiehiä ympäri Suomea.
Moni on oivaltanut olevansa Jumalan työssä siellä, missä ovat.
Sen käsittäessään -
he ovat löytäneet työhönsä uuden motivaation ja ilon.
Kertoisitko lisää esimerkkejä Jumalan toiminnasta -
yritysmaailmassa ja muualla yhteiskunnassa?
ICCC:ssä minut valittiin kansain- välisiin tehtäviin Jerusalemissa.
Ymmärsin, että Jumala auttaa monin tavoin.
Halusimme palvella myös kansoja. Jumala on avannut ovia Beniniin.
Beninin presidentti valitsi minut kunniakonsuliksi 90-luvun lopulla.
ICCC:n perustaja Gunnar Olson esitteli hänet minulle.
Koska presidentti luotti minuun, tulin valituksi kunniakonsuliksi.
Jumala sanoi minulle jotain Etelä- Afrikan Pretorian konferenssissa.
Meitä oli siellä 230 miettimässä, miten voisimme auttaa sitä maata.
Meidät jaettiin 14 ryhmään. Olin mukana suunnittelemassa -
koulujen ja terveysasemien rakentamista.
Jumala sanoi minulle: "Pyri toteuttamaan se käytännössä."
Tein kolme vuotta lujasti töitä asian eteen tuloksia näkemättä.
Se ei ollut helppoa nopeaan toimintaan tottuneelle yrittäjälle.
Saimme lopulta läpimurron.
Täytyy vaan tehdä työtä sen eteen, mitä sydämellä on.
Myös Suomen ICCC:ssä piti tehdä työtä 4 vuotta tuloksia näkemättä.
Mutta kun jatkaa työn tekemistä, tuloksia syntyy lopulta.
ICCC on muun muassa kasvanut Suomessa suureksi kauppakamariksi.
Olemme saaneet palvella monin tavoin.
Beninissä saimme olla rakentamassa kolme koulua, sairaalan -
ja terveysaseman.
Kyse ei ole niinkään rakennuksista kuin ihmisistä.
Muuten he eivät ehkä voisi opiskella tai saada terveydenhoitoa
Voin kertoa yhdestä koulusta, jos sopii. - Kyllä vain.
Koulut sijaitisivat eri paikkakunnilla.
Tässä koulussa oli 260 oppilasta, jotka olivat kaikki uskossa.
Nyt siellä on 23 opettajaa ja 14 luokkaa.
Oli mahtavaa käydä siellä, nähdä esitykset -
ja rohkaista heitä: "Jumalalla on teille erityinen tarkoitus.
Saatte vaikuttaa tässä maassa."
Oli väkevää nähdä, mitä oli saatu aikaan.
Rakentamisen lisäksi -
olet kerännyt hankkeille varoja.
Olen innostanut ihmisiä antamaan varoja työhön.
Olemme saaneet yli miljoona euroa hankkeiden toteuttamiseen.
On ollut upeaa nähdä, -
että Jumala on vaikuttanut sydämissä antamisen halua.
Olemme tehneet tätä työtä aivan uudella tavalla.
Muodostimme ensin ihmissuhteita ja suunnittelimme sitten.
Rakensimme beninläisten kanssa, kilpailutimme ja maksoimme osissa.
Asiat ovat hoituneet puhelinsoitoin ja sähköpostein.
Paikan päällä olen käynyt kerran vuodessa.
Kaikki on sujunut suunnitelmien mukaan.
Olemme saaneet myös puhua ministereille, -
yhteisöjen johtajille ja helluntailiikkeen johtajille.
Olemme kertoneet nuorille yrittäjille ja seurakunnille -
siitä, mitä Jumala on meille antanut.
ICCC on saanut nuoremman sukupolven sydämelleen.
Olette pitäneet Vaasassa kansain- välisiä nuorisokonferensseja.
ICCC:n kansainvälinen johtokunta keksi, -
että järjestäisin kaiken muun lisäksi nuorisokonferensseja -
sekä nuorten aikuisten konferensseja.
Huomasin, että sekin kuului kutsumukseeni.
Olemme pitäneet konferensseja 2005, 2007, 2010 ja 2015.
Tarkoitus oli sytyttää nuoret Kristukselle -
ja herättää heidät palvelemaan Jumalaa työelämässä.
Opetimme heitä elämään Jumalan suurlähettiläinä -
ja toteuttamaan elämässään hänen tarkoitusperiään.
Olen nähnyt nuorissa uutta tulta. He ovat löytäneet paikkansa.
Viikon konferenssin aikana olemme myös ja toimineet mentoreina.
Monen elämä on täysin muuttunut.
Tapasimme toisemme 90-luvulla -
Suomi-Israel - kauppayhdistyksen hallituksessa.
Olin myös aktiivisesti mukana ICCC:ssä.
Nyt tiemme kohtaavat tässä ohjelmassa.
Ehkä silläkin on tarkoituksensa.
Kyllä. On tärkeää elää uskoa todeksi yhteiskunnassa.
Jumalan valtakunnan kokoaikainen työ ei tarkoita vain -
seurakunnassa tai kristillisessä järjestössä työskentelemistä.
Jumala voi kutsua myös työskentelemään yrittäjänä -
tai kolmannella sektorilla.
Sielläkin uskova voi tehdä Jumalan valtakunnan työtä.
Ajattelemme usein, että sunnuntaisin käydään kirkossa -
mutta maallisella elämällä ei ole mitään tekemistä Jumalan kanssa.
Olemme jakaneet elämän maalliseen ja hengelliseen.
Sana ei sellaista jakoa tunne, -
vaan meidän on palveltava Jumalaa joka päivä, vuorokauden ympäri.
Se ajatus on motivoinut minua tekemään kovasti töitä.
Ammattini yrittäjänä on ollut Jumalan antama pyhä kutsumus.
Ajatus kutsumuksesta on antanut intoa ja voimaa työhön.
Tuloksiakin on syntynyt.
Jokaisella on oma kutsumuksensa Herralta siellä, missä hän on.
Sitä haluan opettaa ICCC:n jäsenille.
Monet ovat hyötyneet tästä opetuksesta ja kasvaneet uskossaan.
On helpompi elää uskoa todeksi arjessa, -
kun ymmärtää palvelevansa siinä Jumalaa.
Mitä muutoksia haluaisit nähdä liike-elämässä?
Voisin kertoa aluksi, -
että ICCC on maailmanlaajuinen verkosto.
Haluamme elää todeksi Raamatun periaatteita -
näinä aikoina liike- ja elinkeinoelämässä.
ICCC perustettiin Gunnar Olsonin saaman profetian perusteella.
Haluamme vieläkin elää profeetallisessa ulottuvuudessa.
Eli uskon on tarkoitus määritellä tavoitteet ja strategia.
Suhteemme Herraan saa vaikuttaa sen, miten elämme käytännössä.
Meidän tulee etsiä ensin Jumalan valtakuntaa ja vanhurskautta.
Saamme kaiken tarvittavan, -
kun elämme todeksi uskoa ja olemme siunauksena arjessa.
Mutta kysyit, miten toteuttaisimme tätä käytännössä.
Jotta voisimme elää näin, -
meillä täytyy olla elävä suhde elävään Jumalaan.
Olemme antautuneet hänelle ja päättäneet palvella häntä.
Haluan olla hänen lähettiläänsä, vaikka se maksaisikin jotain.
Etsimme Herraa ja hänen ratkaisujaan -
ja pyrimme järjestäytymään.
Kristityt yhteisöt pitäisi saada verkostoitumaan keskenään.
Tarvitsemme toisiamme ja rohkaisua enemmän kuin koskaan.
Meidän tulee kuunnella niitä, joilla on sana Herralta, -
jotta suuntamme olisi oikea ja tietäisimme, missä ajassa elämme.
Kaikki muuttuu kiihtyvällä vauhdilla.
Meidän tulee tuntea Herra ja kulkea hänen jalanjäljissään.
Ilmestyskirjasta näemme, -
että lopunaikojen haasteet ovat talouselämän piirissä.
Sanan perusteella voimme sanoa näin.
Siksi kristittyjen liikemiesten on solmittava yhteyksiä toisiinsa, -
tutustua toisiinsa, käydä kauppaa keskenään ja auttaa toisiaan.
Heidän on kuunneltava Henkeä ja kuljettava Hengessä.
Asia on juuri niin, kuin sanoit. Puhuit tärkeästä seikasta.
Talouselämä kuohuu kaikkialla. Mietitään, riittävätkö rahat.
Mitä lähemmäksi loppu tulee, -
sitä kiivaammin taistellaan taloudesta.
Siksi meidän tulee pitää yhtä, niin kuin sanoit.
Tarvitsemme Jumalalta yliluonnollisia ratkaisuja, -
koska hän on yliluonnollinen Jumala.
Koska Joosef osasi kuunnella Jumalaa ja selittää unia, -
hän sai pelastettua Egyptin ja oman perheensä.
Meidän tulee Jumalan kansana elää samassa ulottuvuudessa -
ja saada häneltä yliluonnollisia ratkaisuja kuuntelemalla häntä.
Täytyy olla joustavia ja tehdä työtä aivan uudella tavalla, -
jotta Herra voisi vaikuttaa yrityksissämme -
ja voisimme olla valmistamassa tietä hänen paluulleen.
Voisitko kertoa, millaisia ratkaisuja -
Jumalan Henki on antanut liike-elämässä?
Me rukoilemme usein, -
ja usein on ollut vaikeaa.
Kerran kärsimme valtavan tappion.
Halusimme kuitenkin tehdä työn mahdollisimman hyvin, -
maksoi, mitä maksoi. Olimme toisella paikkakunnalla -
ja jouduimme palkkaamaan sellaisia, jotka tekivät työn hyvin.
Kun teimme sydämestämme parhaamme, Herra palkitsi meidät.
Hän antoi meille erityistehtävän, -
jonka tuotto kattoi koko tappion.
Jumala tekee ihmeitä. Olemme nähneet samaa eri paikkakunnilla.
ICCC:ssä kutsumuksemme ei rajoitu omaan järjestöömme, -
vaan pyrimme kantamaan vastuuta yhteiskunnassa, -
tavoittelematta silti valtaa.
Olemme käyneet usein kriisipaikkakunnilla.
Kävimme 1,5 vuotta sitten eräässä Savon kaupungissa, -
jossa oli 1500 työtöntä. Teollisuus oli loppunut.
Rukoilimme mukanamme saapuneiden rukoilijoiden kanssa.
Katsoimme kaupungin johdon kanssa lukuja.
Pian Stora Enso sijoitti kaupunkiin sata miljoonaa euroa.
Kaupunkiin saapui neljä muutakin yritystä.
Meidän tulee kantaa vastuuta omista paikkakunnistamme.
Herra puhutteli minua kerran, kun luin Kjell Sjöbergin uutiskirjettä.
Siinä puhuttiin kaupungin vanhimmista.
Olin itse jo silloin seurakunnan vanhimmistossa ja puheenjohtajana.
Olin myös kaupunginvaltuustossa. Mutta kirjettä lukiessani sain -
vielä suuremman vastuun paikkakunnasta.
Vaasa on ainut paikkakunta, joka luo työpaikkoja.
Rukouksilla on varmasti ollut siihen vaikutusta.
Ihanaa kuulla!
Jumala välittää yhteiskunnasta, työpaikoista ja yrityksistä, -
ei pelkästään seurakunnasta.
Se oli upea esimerkki.
Ehkä haluaisit sanoa nyt katsojille kehotuksen tai rohkaisun sanan.
Monessa jakeessa kehotetaan anomaan oman kaupungin puolesta.
Kun sen käy hyvin, meidänkin käy hyvin.
Raamattu kehottaa meitä myös rukoilemaan esivallan puolesta.
En usko, että on sattumaa, että katselet tätä ohjelmaa, -
vaikka tekisit työtä valtiolle, kunnalle tai yksityiselle.
Jumala on laittanut sinut juuri sille paikkakunnalle -
ja työpaikalle, jossa olet.
Saat palvella siellä Jumalaa ja luottaa hänen ratkaisuihinsa.
Kutsumuksesi on elää todeksi uskoasi siellä.
Luota Herraan ja hänen luoviin ratkaisuihinsa.
Saat nähdä Jumalan valtakunnan ilmestyvän työpaikallasi -
palvelutyösi kautta.
Saat myös luoda yliluonnollisesti hyviä, luottamuksellisia suhteita.
Tehtävämme on välittää eteenpäin kaikkea saamaamme hyvää -
ja elää uskoa todeksi arjessa.
On tärkeä ymmärtää asemamme Herrassa -
ja pysyä yhteydessä häneen, joka on kallio.
Silloin olemme myrskyissä turvassa.
Haluaisin vielä rohkaista sinua, jolla on ollut vastoinkäymisiä.
Elämä ei ole sujunut niin, kuin olit ajatellut.
Rohkaisen sinua ottamaan esille unelman, joka sinulla oli.
Jumala voi siunata sinua.
Jumala voi tehdä tien korpeen Jes. 43:19:n mukaan.
Hän voi antaa erämaahasi virtoja.
Luota Herraan. Hän voi toimia yliluonnollisella tavalla, -
vaikka olisitkin epäonnistunut tai pettynyt ihmisiin.
Anna anteeksi ja käy eteenpäin.
Minulla on sinulle sana Ef. 3:20:stä: -
"Mutta hänelle, joka voi tehdä enemmän, -
monin verroin enemmän kuin kaikki, mitä me anomme tai ymmärrämme, -
sen voiman mukaan, joka meissä vaikuttaa."
Herra voi tehdä paljon enemmän, kuin osaat anoa tai ajatellakaan.
Hän on yliluonnollinen ja voi nostaa sinut uuteen ulottuvuuteen.
Luota häneen, -
niin unelmasi toteutuvat.
Kiitos tästä rohkaisun sanasta.
Seuraavalla kerralla tapaamme Fredrikin uudelleen.
Puhumme silloin hänen Israel-työstään.
Hänet on valittu Israelin kunniakonsuliksi Suomeen.
Tervetuloa mukaan!
Luen Sananlaskuista: "Toinen on antelias ja saa yhä lisää, -
toinen säästää yli kohtuuden ja vain köyhtyy.
Hyväätekeväinen sielu tulee ravituksi, -
ja joka muita virvoittaa, se itse kostuu."
Tämä on totta. Kun olen antanut ja virvoittanut muita, -
olen itse saanut virvoituksen.
Olen saanut siunauksen ja ilon siunatessani muita.
TV7 tekee mahtavaa työtä ja virvoittaa ja siunaa ihmisiä.
Tähän työhön antamisesta saa kokea suurta iloa.
Saat kokea siunauksen, kun kylvät lahjasi arvokkaaseen työhön
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen